Flere er ellers begyndt at benytte den vej, som egholmerne har etableret mellem øen Egholm og Lindholm. Men ifølge Nordjyllands Politi er det ikke lovligt at færdes på isen - medmindre der er opsat skilte, som siger, at isen er sikker. Men den garanti er der umiddelbart ingen myndigheder, som vil give i øjeblikket. Aalborg Kommune tjekker istykkelserne ved kommunens søer, men holder sig fra Limfjorden. - Vi mener ikke, at det er ansvarligt at færdes på fjorden. Der er så mange ukendte faktorer, der kan påvrke istykkelsen. Det er svært at give en tilladelse på et afgrænset område, når det drejer sig om fjorden. Det er ikke det samme som at give isen fri på for eksempel en sø, siger Ida Jensen, driftsplanlægger hos Teknik- og Miljøforvaltningen.

Opsummering:
Både Nordjyllands Politi og Aalborg Kommune vil ikke anbefale, at man går ud på isen på Limfjorden.